**大數**，就係萬以上嘅數，亦都叫**天文數字**。廣東話**大數**講法同中文一樣。古代好少機會用大數，不過現代科學發達，好易會遇到爾啲天文數字。不過，大數寫法毋只一種，有時會搞到好亂。

萬進法
---

最清楚係用萬為單位，萬嘅萬倍係萬萬，萬萬嘅萬倍係萬萬萬，萬萬萬嘅萬倍係萬萬萬萬，如此類推。呢種方法流行響國共內戰之前。古代成日會寫帶甲百萬，大清馬關條約賠款二萬萬両白銀，到戰前四萬萬同胞，都係用呢種寫法。

| 數 | 10嘅指數 | 寫法 |
| --- | --- | --- |
| 10000 | 4 | 萬 |
| 100000 | 5 | 十萬 |
| 1000000 | 6 | 百萬 |
| 10000000 | 7 | 千萬 |
| 100000000 | 8 | 萬萬 |
| 1000000000 | 9 | 十萬萬 |
| 10000000000 | 10 | 百萬萬 |
| 100000000000 | 11 | 千萬萬 |
| 1000000000000 | 12 | 萬萬萬 |

黃帝法
---

另一種就係萬以上用億、兆、京、垓、秭、穰、溝、澗、正、載呢十個字表示，呢個方法表示個數唔係獨一無異嘅。古書《五經算術》參考前人各書，就歸納做上數，中數同下數三種記法。記載如下：

按黃帝為法，數有十等。及其用也，乃有三焉。十等者，謂「億、兆、京、垓、秭、穰、溝、澗、正、載」也。三等者，謂「上、中、下」也。其下數者，十十變之。若言十萬曰億，十億曰兆，十兆曰京也。中數者，萬萬變之。若言萬萬曰億，萬萬億曰兆，萬萬兆曰京也。上數者，數窮則變。若言萬萬曰億，億億曰兆、兆兆曰京也。

億兆京垓秭穰溝澗正載，十個字順住來排。**下數**係用十進，後字係前字十倍，例如億係萬嘅十倍，兆係億嘅十倍，如此類推。呢套係三種之中最細，響大清時都有用，而香港同中國大陸家下有啲單位都係用呢套，好似兆赫就係10⁶赫。**萬進**嘅後字係前字萬倍，好似億係萬嘅萬倍，兆係億嘅萬倍，家下香港同台灣都係用呢套。**中數**係萬萬進，後字係前字**萬萬**（108）倍；中國大陸淨用萬同億，而1012叫萬億，有啲似中數。而**上數**係平方進，後字係前字平方，好似億係萬嘅自乘，兆係億嘅自乘，如此類推。

比較
--

| 數 | 10嘅指數 | 萬（10⁴）嘅指數 | 指數記數 | 萬進 | 上數 | 中數 | 下數 |
| --- | --- | --- | --- | --- | --- | --- | --- |
| 10000 | 4 | 1 | 1×104 | 萬 |
| 100000 | 5 | 5/4 | 1×105 | 十萬 | 億 |
| 1000000 | 6 | 6/4 | 1×106 | 百萬 | 兆 |
| 10000000 | 7 | 7/4 | 1×107 | 千萬 | 京 |
| 100000000 | 8 | 2 | 1×108 | 萬萬 | 億 | 垓 |
| 1000000000 | 9 |  | 1×109 | 十萬萬 | 十億 | 秭 |
| 10000000000 | 10 |  | 1×1010 | 百萬萬 | 百億 | 穰 |
| 100000000000 | 11 |  | 1×1011 | 千萬萬 | 千億 | 溝 |
| 1000000000000 | 12 | 3 | 1×1012 | 萬萬萬 | 萬億 | 兆 | 澗 |
| 10000000000000 | 13 |  | 1×1013 | 十萬萬萬 | 十萬億 | 十兆 | 正 |
| 100000000000000 | 14 |  | 1×1014 | 百萬萬萬 | 百萬億 | 百兆 | 載 |
| 1000000000000000 | 15 |  | 1×1015 | 千萬萬萬 | 千萬億 | 千兆 |  |
| 10000000000000000 | 16 | 4 | 1×1016 | 萬萬萬萬 | 兆 | 京 |  |
| 100000000000000000 | 17 |  | 1×1017 | 十萬萬萬萬 | 十兆 | 十京 |  |
| 1000000000000000000 | 18 |  | 1×1018 | 百萬萬萬萬 | 百兆 | 百京 |  |
| 10000000000000000000 | 19 |  | 1×1019 | 千萬萬萬萬 | 千兆 | 千京 |  |
| 100000000000000000000 | 20 | 5 | 1×1020 | 萬萬萬萬萬 | 萬兆 | 垓 |  |
| 1000000000000000000000 | 21 |  | 1×1021 | 十萬萬萬萬萬 | 十萬兆 | 十垓 |  |
| 10000000000000000000000 | 22 |  | 1×1022 | 百萬萬萬萬萬 | 百萬兆 | 百垓 |  |
| 100000000000000000000000 | 23 |  | 1×1023 | 千萬萬萬萬萬 | 千萬兆 | 千垓 |  |
| 1000000000000000000000000 | 24 | 6 | 1×1024 | 萬萬萬萬萬萬 | 億兆 | 秭 |  |
| 10000000000000000000000000 | 25 |  | 1×1025 | 十萬萬萬萬萬萬 | 十億兆 | 十秭 |  |
| 100000000000000000000000000 | 26 |  | 1×1026 | 百萬萬萬萬萬萬 | 百億兆 | 百秭 |  |
| 1000000000000000000000000000 | 27 |  | 1×1027 | 千萬萬萬萬萬萬 | 千億兆 | 千秭 |  |
| 10000000000000000000000000000 | 28 | 7 | 1×1028 | 萬萬萬萬萬萬萬 | 萬億兆 | 穰 |  |
| 100000000000000000000000000000 | 29 |  | 1×1029 | 十萬萬萬萬萬萬萬 | 十萬億兆 | 十穰 |  |
| 1000000000000000000000000000000 | 30 |  | 1×1030 | 百萬萬萬萬萬萬萬 | 百萬億兆 | 百穰 |  |
| 10000000000000000000000000000000 | 31 |  | 1×1031 | 千萬萬萬萬萬萬萬 | 千萬億兆 | 千穰 |  |
| 100000000000000000000000000000000 | 32 | 8 | 1×1032 | 萬萬萬萬萬萬萬萬 | 京 | 溝 |  |
|

阿剌伯數字
-----

用阿剌伯數字寫大數好多時會加撇，原意係等個數一睇就知點讀，唔使慢慢數，但係因為英文係千進而中文係萬進，加撇本來中英文係唔同撇法，中文每四組數字一撇，英文每三組數字一撇。例如，一億嘅中式寫法本來係 1,0000,0000，一睇就知係一億。

可能因為早期嘅個人電腦唔可以改幾多組數字一撇，中式撇法約莫喺個人電腦出現嘅同期開始少見，到後來主流操作系統同程式語言都可以改用中式撇法已經太遲，中式撇法基本上已經消失。相反，印度雖然都係用英式撇法，就算係而今，佢哋喺十萬（印度英文：lakh）同一千萬（crore）兩個位右面都仲係會加撇。

參考
--

1. ↑  《五經算術》卷上：《尚書》、《孝經》「兆民」注數越次法：
2. ↑  中华人民共和国法定计量单位. 表5　用于构成十进倍数和分数单位的词头, 104称为万，108称为亿，1012称为万亿